Стоян Михайловски
Memento quia pulvis es

chitanka.info

Безмолвен, бодър, хладнокръвен,

върви по пътя си, върви,

и с светска опитност изпълнен,

лицето право си носи…

Бъди мравка невъзмутима,

бъди орел неустрашим,

бъди пчела неуморима —

но пак си спомняй, че си дим!…

Припомняй си, че си явленье

минутно в безконечний век —

и всякога търси спасенье

във мисълта, че си человек!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.